इन राजनैतिक संबंधों के बावजूद वे मानते हैं कि सरकारें बहुत कुछ नहीं कर सकतीं. समाज उद्धार का काम समाज को ही करना होगा. और फिर अपनी बड़ी-बड़ी आंखों को गहराई से आपकी आंखों में डालते हुए समाज और सरकार, दोनों पर सवाल उठाते हैं, ''काले हिरण का शिकार करने वाले को पद्मश्री क्यों मिलना चाहिए? जो लोग 500 रु. फिल्म देखने पर खर्च कर सकते हैं, उन्हें महंगाई का रोना रोने का क्या हक है? समाज अगर गलत लोगों को अपना आदर्श बनाएगा तो खुद भी गलत दिशा में जाएगा.”